Pratélan lintang ing rasi lintang Tucana inggih punika satunggaling pratélan ingkang ngêwrat nama- nama lintang ingkang wontên ing rasi lintang Tucana.
Ing ngandhap punika inggih lintang-lintang ingkang wontên ing rasi bintang Tucana.

Konstelasi Tucana 
Tucana inggih punika salah satunggaling konstelasi saking gugusan lintang ingkang mapan wonten ing langit belahan bumi sisih kidul, ingkang kapanggih wonten ing abad kaping 16. Tucana inggih nama Latin saking toucan, salah satunggaling jinis manuk wonten ing Amérika Selatan, mliginipun saking Brasil. Tucana punika ugi misuwur minangka griya saking Small Magellanic Cloud ingkang ugi kaliyan Large Magellanic Cloud ing Dorado, ingkang kekalihipun inggih punika salah satunggal saking kalih satelit saking galaksi Bimasekti.
Tucana inggih sanès satunggaling konstélasi ingkang nonjol sanget amargi sedaya lintang- lintang ingkang wonten magnitudonipun namung tiga utawi lemes sanget, déné wonten ing pratélan lintang ing Tucana inggih punika wonten Alpha Tucanae manawi dipuntingali kanthi cetha gadhah magnitudo 2,87.

Lintang - lintang 
Beta Tucanae kapérang saking satunggaling golongan ingkang ngewrat enem lintang ingkang badhé kecalan sistem gravitasinipun ing sakiteripun. Kalih komponèn lintang ingkang katingal ingkang padhang piyambak inggih punika, Beta-1 Tucanae lan Beta-2 Tucanae, ingkang dipunpisahaken déning satunggaling peri saking 27 arcseconds lan gadhah magnitude ingkang cetha ing antawisipun 4 lan 5. Lintang - lintang punika mbok bilih dipunkancani déning lintang kaping tiga, inggih punika Beta-3 Tucanae, ingkang mapan tebih lan dipunpisahaken déning 9 arcminutes saking lintang sanèsipun.
Kappa Tucanae inggih punika satunggaling golongan saking sekawan lintang: ingkang kalih inggih lintang binar.
Lambada Tucanae inggih punika optik gandha ingkang namanipun dipunparingaken dhateng kalih lintang ingkang papanipun langkung caket saking paningalanipun panaliti, nanging wonten ing kasunyatanipun wonten ing satunggaling area ingkang tebih kapedhot. Kalih lintang kasebat dipunmangertosi kanthi sebatan Lambada 1 lan Lambada 2. Lambada 1 inggih punika lintang ingkang saged mancaraken cahyanipun piyambak, ingkang ngewrat kalih komponèn.
Tucana aksih kalebet wonten ing rasi kulawarga Johan Bayer, sesarengan kaliyan Hydrus, Dorado, Volans, Apus, Pavo, Grus, Phoenix, Indus, Chamaeleon lan Musca. Rasi Tucana inggih dipunkiteri déning rasi- rasi sanèsipun, kados ta Grus, Indus, Octans, Hydrus, Eridanus lan Phoenix.

Uga delengen 
 Pratélan lintang miturut rasi lintang

Cathetan suku 
 
 
 

 
Tucana